ไอแบงก์
ธนาคารอิสลามแห่งประเทศไทย หรือไอแบงก์ ถูกตั้งขึ้นเพื่อสนองความต้องการของชาวมุสลิมที่ดำเนินชีวิตตามหลักการอิสลาม โดยเริ่มเปิดดำเนินกิจการครั้งแรกเมื่อวันที่ 12 มิ.ย. 2546 ด้วยทุนจดทะเบียน 1,000 ล้านบาท
12 ก.พ. 2556

ธนาคารอิสลามแห่งประเทศไทย หรือไอแบงก์ ถูกตั้งขึ้นเพื่อสนองความต้องการของชาวมุสลิมที่ดำเนินชีวิตตามหลักการอิสลาม โดยเริ่มเปิดดำเนินกิจการครั้งแรกเมื่อวันที่ 12 มิ.ย. 2546 ด้วยทุนจดทะเบียน 1,000 ล้านบาท 
แม้จะดูเหมือนเป็นธนาคารเฉพาะกิจเปิดดำเนินการตามหลักศาสนา แต่ปรากฏว่า ไอแบงก์ ก็ไม่พ้นจากการถูกการเมืองเข้าแทรกแซง 
ยุคที่ไอแบงก์เป็นที่รู้จักมากที่สุด เพราะสามารถสนองนโยบายรัฐแบบจัดเต็ม อยู่ภายใต้การบริหารงานของ ธีรศักดิ์ สุวรรณยศ ผู้สามารถผลักดันโครงการสินเชื่อแท็กซี่เอื้ออาทร สินเชื่อดับไฟใต้ สินเชื่อช่วยน้ำท่วมภาคใต้ สินเชื่อดอกเบี้ยพิเศษ 5 จังหวัดภาคใต้ รับรีไฟแนนซ์หนี้นอกระบบและหนี้บัตรเครดิต 
ขณะเดียวกันก็เป็นยุคที่ไอแบงก์เริ่มถูกจับตาเรื่องทุจริตปล่อยกู้ หลังถูก ธปท. สั่งสอบทุจริต 8 กรณี ซึ่งผลสอบของกระทรวงการคลังได้ข้อยุติว่าเรื่องนี้ไม่เกี่ยวกับ ธีรศักดิ์ 
ล่าสุดไอแบงก์แต่งตั้งเอ็มดีใหม่ มาจาก ธานินทร์ อังสุวรังษี ที่ถูกจับตาว่าเป็นคนที่การเมืองส่งเข้ามาเพื่อกอบกู้กิจการที่มีหนี้เสียไหลทะลักเกือบ 4 หมื่นล้านบาท จนกองทุนติดลบสูงที่สุดในระบบแบงก์รัฐได้หรือไม่ ซึ่งในวันที่ 13 ก.พ.นี้ ผู้บริหารธนาคารจะแถลงแผนฟื้นฟูกิจการ ซึ่งจะต้องจับตาว่าจะแก้ไขปัญหาของธนาคารได้หรือไม่